L'Escola d'estiu finalitza el curs amb gran éxit de participació
31/07/2019

# L'Escola d'estiu finalitza el curs amb gran éxit de participació

*   31/07/2019
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=17515

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17515%2F0&title=Ajuntament%20d%27Alaqu%C3%A0s.%20Premsa.L%27Escola%20d%27estiu%20finalitza%20el%20curs%20amb%20gran%20%C3%A9xit%20de%20participaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17515/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17515/31072019img_9462_Form_4.jpg)](https://www.alaquas.org/ficheros/documentos/2019/2/17515/31072019img_9462_Form_10.jpg "<a href='https://www.alaquas.org/ficheros/documentos/2019/2/17515/31072019img_9462_Form_10.jpg' target=_blank><i class='fa fa-external-link' aria-hidden='true'></i>.L'Escola d'estiu finalitza el curs amb gran éxit de participació</a>")

El programa que posa en marxa any rere any l'Ajuntament d'Alaquàs, acomiada una nova edició que ha estat carregada d'activitats lúdiques i esportives

Hui 31 de juliol el programa “Apunta't a l'estiu” diu adéu. Tota l’activitat va començar el passat 25 de juny prenent com a punt de trobada el C.P. Sanchis Almiñano,  C.P. Ciutat de Cremona i l’IES Clara Campoamor. El programa d’enguany ha comptat amb 620 inscrits.

 Els i les participants han trobat en aquesta proposta, que arriba any ere any de la mà de l’Ajuntament d’Alaquàs, una alternativa per gaudir de l’estiu de forma diferent, amb activitats adaptades a totes les edatsi supervisades per professionals del temps lliure i l'educació: excursions, tallers de manualitats, cuina, estimulació sensorial, psicomotricitat, sessions a l’aula multimèdia, balls, tallers de dramatització, activitats esportives, realització de tasques escolars, visita a la Biblioteca Municipal per gaudir de les sessions de conta contes, jocs d’aigua i activitats per a la sensibilització mediambiental als  Horts Urbans d’Alaquàs.

 Es completava el programa amb l’activitat d'aprenentatge i servei a la comunitat, protagonitzada pels grups de majors participants a l’Escola d’Estiu. Enguany, el grup del Col·legi Sanchís Almiñano i Ciutat de Cremona ha treballat en la recollida d’aliments que, mitjançant Càrites, han arribat a les persones més desfavorides.

 Per la seua banda, el grup de majors de l’escola d’estiu de l’Institut Clara Campoamor va centrar tot el treball en la sensibilització i recollida d’aliments per a les colònies felines d’Alaquàs.

 El festival de fi de curs, celebrat el passat dijous 25 de juliol, va comptar amb la presència dels educadors i educadores, a més de les famílies dels participants que no van voler perdre detall de les exhibicions. Una cita tradicional que marca el fi de curs de l’Escola d’Estiu 2019.